**210607**

**Сізде проблемалар бар деп ойлайсыз ба?**

**екіншісі**

***«Ізгі адам жан дүниесіндегі игілікті қазынадан игілік алып шығады, ал зұлым адам арам жан дүниесінен арамдық алып шығады. Жан дүниең неге толса, ауызың соны айтар.»***

***(Лұқа 6:45)***

Бәрін қорытындылай келе, Брайан: «Құдай менің өлгенімді қалады!» - деді. Бір күнде бір адам қанша нәрсеге шыдай алады?

Кейде, өмірде, жай ғана төсекте жатып, ештеңке істемей қою керек еді деген кездер болады. Брайан Хис бұнымен келісетіні сөзсіз.

Сұрақ: шынымен де біздің басымызға бірқатар қиындықтар түскенде, Құдай бізге бір нәрсе айтқысы келе ме? Мүмкін солай, мүмкін олай емес. Қиындықтар, әсіресе асығыс болған кезде, көбейе беретін секілді болып көрінеді, бірақ бір анық нәрсе бар: проблемалар - біздің өмірімізде, шай пакеті мен ыстық су сияқты – олар адамның ішіндегісін сыртқа шығарады, су неғұрлым ыстық болса, адамның шынымен қандай екені белгілі болады.

Кейде адамдар, қиындық кезінде ашуланып жаман сөздер айтып жіберіп, «Мен мұны айтқаныма таңғаламын!» - деп айтып жатады. Жағдай қиын болған кезде ашуланып, осылай айтқан кездеріңіз болды ма? Иса: «Ізгі адам жан дүниесіндегі игілікті қазынадан игілік алып шығады, ал зұлым адам арам жан дүниесінен арамдық алып шығады. Жан дүниең неге толса, ауызың соны айтар.» (Лұқа 6:45) деп айтқан еді.

Көбінесе, біз қандай да бір мәселелерге бола тым көп эмоциялық энергия жұмсаймыз. Көбінесе, он жылдан кейін немесе тіпті он күннен кейін ол мәселелер мүлдем түкке тұрғысыз екенін түсінеміз. Қиындықтар мен проблемалар сізді тегіс тас сияқты жылтыратады немесе сізді бұзып, жүрегіңіздің қара дақтарын ашады. Біреуге ойыңызды айтуға азғырылған кезде, одан бас тартқаныңыз жөн. Ашу үстінде жазған хатты жібермес бұрын оны бір-екі күн жібермей тұрыңыз, содан кейін шынымен де сол сөздеріңізді айтқыңыз келді ме немесе жай ашу үстінде жазылған сөздер ме екенін түсінесіз.

Егер сіз асығыс түрде егін ексеңіз, кейін сіз қиындықты орасыз.